text: Mange anholdelser fylder arresthusene
  03 juli 2013 kl. 05.46
  Politiet har anholdt så mange kriminelle, at arresthusene er fyldt til bristepunktet.
  Flere arresthuse har problemer med overbelægning.
  - Vi har haft problemet med den høje belægningsgrad et godt stykke tid, fortæller arrestinspektør for Syd-, Sønderjylland og Fyn, Jens Tolstrup, til P4 Syd.
  Og det bliver ikke bedre foreløbigt - tværtimod.
  I begyndelsen af august lukker arresten i Haderslev i 10 uger på grund af renovering, og de indsatte skal derfor flyttes til andre arresthuse.
  